SK Úradný vestník Európskej únie C 135/22

Uverejnenie žiadosti o zápis do registra podľa článku 6 ods. 2 nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

(2007/C 135/09)

Týmto uverejnením sa poskytuje právo vzniesť námietky proti žiadosti o zápis podľa článku 7 nariadenia Rady (ES) č. 510/2006 (1). Vznesené námietky sa musia Komisii doručiť do šiestich mesiacov po uverejnení tejto žiadosti.

ZHRNUTIE

NARIADENIE RADY (ES) č. 510/2006

„SALATE VON DER INSEL REICHENAU“

ES č.. DE/0PGI/005/317/27. 10. 2003

CHOP ( ) CHZO ( X )

Tento prehľad obsahuje hlavné body špecifikácie výrobku na informačné účely.

1. Príslušný orgán v členskom štáte:

Názov: Bundesministerium der Justiz Adresa: D-11015 Berlin Telefón: (49-30) 20 25 70 Fax: (49-30) 20 25 95 25 E-mail: poststelle@bmj.bund.de

2. Skupina:

Názov: Reichenau-Gemüse eG Adresa: Marktstraße 1 D-78479 Insel Reichenau Telefón: (49-7534) 920 00 Fax: (49-7534) 92 0020 E-mail: info@reichenaugemuese.de Zloženie: Výrobcovia/spracovatelia ( X ) Iné: ( )

3. Druh výrobku:

Trieda 1.6: Ovocie, zelenina a obilie, spracované a nespracované

4. Špecifikácia:

(zhrnutie požiadaviek v zmysle článku 4 ods. 2 nariadenia (ES) č. 510/2006)

4.1 Názov: „Salate von der Insel Reichenau“

4.2 Opis: „Salate von der Insel Reichenau“ sú šaláty pôvodom z ostrova Reichenau na Bodamskom jazere. Paleta šalátov obsahuje typy Lactuca sativa (L.) var. capitata (hlávkový šalát, Batavia, ľadový šalát, Novita) a Lactuca sativa (L.) var. Crispa (Lollo rosso, Lollo Bionda, dubový list). Tieto šaláty sa pesutjú výlučne podľa reichenauskej pestovateľskej metódy. Za svoje vlastnosti vďačia zemepisným podmienkam, ale aj ľudskému faktoru.

4.3 Zemepisná oblasť: Ostrov Reichenau na Bodamskom jazere, Nemecko.

4.4 Dôkaz o pôvode: V rámci certifikácie IFS pre Reichenau Gemüse e.G. sa všetky jednotlivé balenia tovaru označujú číslom šarže. Na základe čísla šarže sa dá identifikovať výrobný podnik. Všetky podniky majú sídlo na ostrove Reichenau a obhospodarujú výlučne plochy na tomto ostrove. Obhospodarovanie poľnohospodárskych plôch je zdokumentované v kartotéke vodných plôch. Na základe tohto systému sa dá zabezpečiť spoľahlivé vysledovanie spojenia tovaru so zemepisnou oblasťou.

4.5 5 Spôsob výroby: „Salate von der Insel Reichenau“ sa vyrábajú podľa smerníc pre integrované a kontrolované pestovanie v rámci značky kvality spolkovej krajiny Bádensko-Württembersko „Garantovaná kvalita s informáciou o pôvode“. Znamená to, že používanie hnojív a ochranných prostriedkov je redukované na minimum. Pôda sa starostlivo ošetruje a udržiava v zdravom stave. Burina sa odstraňuje okopávaním, parením alebo opaľovaním, teda mechanicky. S cieľom optimalizácie hnojenia sa každoročne analyzuje pôda. V skleníkoch sa proti škodcom používa užitočný hmyz. V rámci pestovateľskej metódy na ostrove Reichenau sa šalát v chránených zariadeniach (skleník/fólia) zberá od februára do mája. Ďalšia fáza zberu v chránených zariadeniach nastáva v mesiacoch október, november a december. Prvé šaláty pestované vo voľnej prírode, kryté fóliou alebo netkanou textíliou sú pripravené na zber od apríla/mája. Sezóna sa tu končí príchodom prvých nočných mrazov na jeseň (september/október). Zber šalátu sa uskutočňuje prevažne v skorých ranných hodinách. Celý zber vrátane paletovania je výlučne ručná práca. Celkom čerstvý šalát sa na trh dostáva spravidla nezabalený do vrecúšok, len ak si to zákazník špeciálne želá, balia sa jednotlivé hlávky do vrecúšok. Aj tento pracovný úkon sa vykonáva manuálne na poli. Pred expedíciou do veľkoobchodu sa všetok šalát umýva.

4.6 Spojenie:

— Prirodzené spojenie: Ostrov Reichenau je vyložene predurčený na pestovanie zeleniny. Vďaka svojej ostrovnej polohe v Bodamskom jazere sa od ostatných zeleninárskych regiónov odlišuje osobitými zemepisnými a klimatickými podmienkami (vlhkosť, teplota, svetlo), ktoré vyhovujú najmä prirodzeným požiadavkám na rast šalátu, ktorý má pomerne vysoké nároky na teplo. Bodamské jazero ako veľká vodná plocha poskytuje vždy dostatok vlhkosti. Odraz svetla na vodnej ploche zabezpečuje produktom vyššiu intenzitu žiarenia. Bodamské jazero tu funguje aj ako zásobník vody. Faktory, ako sú vlhkosť, teplo a odraz svetla, majú pozitívny vplyv na klímu, čo podporuje rast. Pozitívne klimatické podmienky ešte podčiarkuje špeciálne know-how výrobcov pri kultivácii v skleníku/fóliovníku alebo vo voľnej prírode pod fóliovým krytom. V pestovateľskej metóde sa špeciálne a výlučne používa len termická rekultivácia pôdy bez použitia chemických látok.

— Povesť: Uvedené prirodzené i ľudské faktory majú v prípade šalátu z ostrova Reichenau taký pozitívny vplyv na rast, skorý termín zberu, ako aj prirodzenú kvalitu výrobkov, že má vynikajúcu povesť aj mimo tohto regiónu. Anketa medzi obchodníkmi a spotrebiteľmi v roku 2000 ukázala, že spotrebitelia spájajú ostrov Reichenau predovšetkým s pestovaním zeleniny (ostrov sa volá aj „zeleninový ostrov“), pričom kladne hodnotia najmä čerstvosť, pekný vzhľad a pôvod výrobkov. „Salate von der Insel Reichenau“ sú výrobkom tradičného zeleninárstva, ktoré má korene v kláštornej kultúre na ostrove Reichenau. Opisom svojej záhrady „de cultura Hortorum“ z roku 840, skrátene „Hortulus“, založil opát Walahfried Strabo tradíciu ostrova Reichenau ako zeleninovej záhradky. Pestovanie šalátu na ostrove Reichenau je prvýkrát doložené z roku 1895 (1 ha) (pozri. Glönkler, „Vom Weinbau zum Gemüsebau“ (Od vinohradníctva k zeleninárstvu), 1991, s. 60) a v roku 1932 sa už pestoval na rozlohe 20 ha (pozri. Glönkler, tamtiež, s. 70). V súčasnosti sa listové šaláty pestujú na približne 30 ha v chránených zariadeniach a na asi 50 ha vo voľnej prírode.

4.7 Kontrolný orgán:

Názov: Regierungspräsidium Karlsruhe, Referat 34 Adresa: D-76247 Karlsruhe Telefón: (49-721) 926 37 06 Fax: (49-721) 37 05 46 E-mail: abteilung3@rpk.bwl.de

4.8 Označenie: Salate von der Insel Reichenau g.g.A.

(1) Ú. v. EÚ L 93, 31.3.2006, s. 12.